open-index/open-wikipedia-markdown huggingface dataset:
वास्तविकता

**वास्तविकता** 'जो है' उसका दूसरा नाम है। इसे यथार्थता भी कहते हैं। इसे समझने के लिए आपको स्वपन से बाहर आना होगा। सच्चाई को समझने के लिए जो प्रमाणित किया  जाता है उसे वास्तविकता कहते हैं

## इन्हें भी देखें
*यथार्थता एवं परिशुद्धता (accuracy and precision) - विज्ञान, प्रौद्योगिकी तथा मापन के सन्दर्भ में।

श्रेणी:शब्दार्थ
*
भौतिक

**भौतिक** अर्थात भौतिक तत्त्व संदर्भी। विज्ञान में भौतिक शब्द का तात्पर्य किसी पदार्थ या पर्यावरण के गुणों से होता है। विज्ञान की इस शाखा को भौतिक शास्त्र कहा जाता है।

श्रेणी:भौतिकी
मुक्त कर्म

**मुक्त कर्म** यह दार्शनिक प्रश्न है कि ऋत् के उपस्थिति में व्यक्ति को मुक्त कर्म करने की शक्ति कैसे मिलती है।

*
प्रमाणशास्त्र

**प्रमाणशास्त्र** इसे न्याय का अंग माना जा सकता है।
क्रिस्टोफ़र कोलम्बस

**क्रिस्टोफर कोलम्बस** (२५ अगस्त और ३१ अक्टूबर १४५१ के बीच जन्म - २० मई १५०६) एक इतालवी  अन्वेषक और नाविक थे, जिन्होंने स्पेन के कैथोलिक सम्राटों द्वारा प्रायोजित अटलांटिक महासागर में चार यात्राएँ पूरी कीं, जिससे व्यापक यूरोपीय अन्वेषण और अमेरिका के उपनिवेशीकरण की प्रारंभ हुई। उनके अभियान कैरेबियन, मध्य अमेरिका और दक्षिण अमेरिका के साथ पहला ज्ञात यूरोपीय संपर्क थे।

क्रिस्टोफर कोलंबस नाम लैटिन क्रिस्टोफोरस कोलंबस का अंग्रेजीकरण है। विद्वान सामान्यतः इस बात से सहमत हैं कि कोलंबस का जन्म जेनोआ गणराज्य में हुआ था और उन्होंने लिगुरियन की एक बोली को अपनी पहली भाषा के रूप में बोला था। वे छोटी आयु में एक नाविक बन गए और व्यापक रूप से ​​ब्रिटिश द्वीपों जितनी उत्तर और घाना जितनी दक्षिण तक यात्रा की। उन्होंने पुर्तगाली कुलीन स्त्री फ़िलिपा मोनिज़ पेरेस्ट्रेलो से शादी की, जिन्होंने अपने बेटे डिएगो को जन्म दिया और वह कई वर्षों तक लिस्बन में रहे। बाद में उन्होंने एक कैस्टिलियन रखैल, बीट्रीज़ एनरिकेज़ डी अराना को लिया, जिसने अपने बेटे, फर्नांडो (जिसे हर्नांडो के नाम से भी जाना जाता है) को जन्म दिया।

अधिकतर स्व-शिक्षित, कोलंबस भूगोल, खगोल विज्ञान और इतिहास के जानकार थे। उन्होंने आकर्षक मसाले के व्यापार से लाभ की आशा में पूर्वी इंडीज़ (भारतवर्ष एवं दक्षिण-पूर्व एशिया) के लिए एक पश्चिमी समुद्री मार्ग की अन्वेषण करने की योजना विकसित की। ग्रेनेडा युद्ध और कई राज्यों में कोलंबस की लगातार पक्ष जुटाव के बाद, कैथोलिक सम्राट कैस्टिल के इसाबेला प्रथम और आरागॉन के फर्डिनेंड द्वितीय पश्चिम की यात्रा को प्रायोजित करने के लिए सहमत हुए। कोलंबस ने अगस्त १४९२ में तीन जहाजों के साथ कैस्टिल छोड़े और १२ अक्टूबर को अमेरिका में आगमन किए, जिससे अमेरिका में मानव निवास के पूर्व-कोलंबियन युग का अंत हो गया। उनका आगमन स्थान बहामास में एक द्वीप था, जिसे इसके मूल निवासियों द्वारा गुआनाहानी के नाम से जाना जाता था। बाद में उन्होंने उन द्वीपों का यात्रा किया जिन्हें अब क्यूबा और हिसपनिओला के नाम से जाना जाता है और हैती में एक उपनिवेश स्थापित किया। उनकी यात्रा की जानकारी शीघ्र ही पूरे यूरोप में फैल गई।

## सन्दर्भ

श्रेणी:1459
श्रेणी:नाविक
मार्को पोलो

**मार्को पोलो** (वेनिस १५ सितंबर, १२५४ - वेनिस, २९ जनवरी, १३२४) एक इतालवी व्यापारी, खोजकर्ता और राजदूत था। उसका जन्म वेनिस गणराज्य में मध्य युग के अंत में हुआ था। अपने पिता, निकोलस पोलो (*Niccolò*) और अपने चाचा, मातेयो (*Matteo*), के साथ वह रेशम मार्ग की यात्रा करने वाले सर्वप्रथम यूरोपियनों में से एक था। उसने अपनी यात्रा १२७२ में लाइआसुस बंदरगाह (आर्मेनिया) से प्रारंभ की थी। उनकी चीन समेत, पूर्व की यात्रा का विस्तृत प्रतिवेदन ही लंबे समय तक पश्चिम में एशिया के बारे में जानकारी देने वाला स्रोत रहा है।मार्कोपोलो (१२९२-९३ ईं) वेनिस निवासी इतालवी यात्री था जिस **’ मध्यकालीन यात्रियों का राजकुमार**' की उपाधि दी गई । इसका वृतांत ’द बुक ऑफ सर-मार्कोपोलो’ के नाम से हैं, जो तत्कालीन भारत के अर्थिक इतिहास की द्ष्टि से महत्वपूर्ण हैं।
इसमे  उसने काकतीय वंश की राजकुमारी रुद्रमादेवी का उल्लेख किया है था
तेरहवी सदी के अंत  में उसके द्वारा पांड्य राज्य की यात्रा की गई थी।

उसने अपनी यात्रा मार्ग इस प्रकार तय किया  था:जो आर्मेनिया से होते हुए वे तुर्की के उत्तर में गए।
मार्कोपोलो ने कुतुबनुमा का आविष्कार कब किया?

## बाहरी कड़ियाँ
* [https://web.archive.org/web/20110812064144/http://www.livehindustan.com//news/videsh/international/article1-Marco-Polo-never-visited-Asia-2-2-184797.html यह 13वी शताब्दी के अंत मे पाण्ड्य देश की यात्रा पर आया था । इसका विवरण पांड्य समाज के अध्धयन के लिए उपयोगी है।
हर्नान कोर्ते

**हर्नान कोरतेस** का जन्म स्पेन में सन् १४८५ में हुआ था। इसने मैक्सिको पर आक्रमण किया था। दोन्या मरीना के सहयोग से ये मैक्सिको को जीतने में सफ़ल रहा। १५४७ में इसकी मौत हो गई।श्रेणी:अन्वेषक
मीकांग नदी

200px|right|thumb|मेकाङ नदी का मार्ग
200px|right|thumb|थाईलैण्ड विआंग खान में मेकाङ नदी पर सूर्योदय का दृष्य
**मेकांग** विश्व की प्रमुख नदियों में से है जो तिब्बत से शुरु होकर चीन के युनान प्रान्त, म्यानमार, थाईलैंड, लाओस तथा कम्बोडिया से होकर बहती है। लंबाई के अनुसार यह विश्व की १३वीं सबसे बड़ी नदी है और प्रवाह के आयतन दर के अनुसार १०वीं। बहाव में अनियतता तथा जलप्रपातों के कारण से इसका अधिकांश भाग नौकाओं के लिये अगम्य है। यह दक्षिण पूर्व एशिया की सबसे लम्बी नदी है साथ ही यह थाइलैंड व लावोस की सीमा निर्धारित करती है।

## नाम
इसे तिब्बत मे *द्ज़ा-चू* (Dza-chu) कहा जाता है। चीनी भाषा मे *मेइगोगं हे* (湄公河, Méigōng Hé) या *लन्चाग जोंगं* (澜沧江, Láncāng Jiāng), थाई मे *मै चाम थोगं* (Mae Nam Khong, แม่น้ำโขง), लओ भाषा में *मेनम खोगं* (ແມ່ນ້ຳຂອງ, Mènam Khong), कम्बुजा भाषा मे *मेकोगंक* (Mékôngk) और विएत्नाम की भाषा मे *कुउ लोग जोगं* (Cửu Long Giang) के नाम से यह परिचित है।

## टीका



## इन्हें भी देखें
*मेकांग-गंगा सहयोग

श्रेणी:चीन की नदियाँ
श्रेणी:थाईलैण्ड की नदियाँ
श्रेणी:बर्मा की नदियाँ
श्रेणी:लाओस की नदियाँ
ज़ाक कार्तिए

**ज़ाक कार्तिए** (३१ दिसंबर १४९१ - १ सितंबर १५५७) ने कनाडा को फ्रांस कहा था।

यूरोप का प्रमुख अन्वेषक।

श्रेणी:1491 में जन्मे लोग
श्रेणी:खोज का युग
श्रेणी:अन्वेषक
फ़्रांसिस ड्रेक

thumb|right|200px|सर फ्रांसिस ड्रेक।

**सर फ्रांसिस ड्रेक**, वाइस एडमिरल (1540 - 27 जनवरी 1596) महारानी एलिजाबेथ के समय के एक जहाज कप्तान, समुद्री लुटेरा, खोजी और राजनीतिज्ञ थे। महारानी एलिजाबेथ प्रथम ने 1581 में उन्हें नाइटहुड प्रदान किया था। स्पेनिश अरमाडा के खिलाफ अंग्रेज जहाज बेडे के दूसरे प्रमुख व्यक्ति थे। सान जुआन, पोर्ते रिको पर असफल हमले के बाद इनकी दस्त की वजह से 1596 में मौत हो गई।
अपने सफल अभियान की बदौलत जहां ड्रेक एक तरफ अंग्रेजों के लिए हीरो थे, वहीं दूसरी ओर स्पेनिश लोगों के लिए समुद्री लुटेरे थे, जिन्हें वे एल ड्रेक के नाम से बुलाते थे। माना जाता है कि राजा फिलिप द्वितीय ने उन पर 20 हजार डुकाट्स (आज के हिसाब से करीबन 60 लाख डालर) का इनाम रखा था। ड्रेक अन्य बातों के अलावा अपने विश्व भ्रमण के लिए प्रसिद्ध हैं।

## इन्हें भी देखे
1580 में ड्रेक ने समुद्री मार्ग से पृथ्वी की परिकर्मा पूरी की, अंग्रेजो को नौसेना में विश्व में सर्वश्रेष्ठ तब प्राप्त हुई,जब इन्होंने 1588 में स्पेन के समुद्री राक्षस कहे जाने वाले जहाज अरमेडा पर विजय प्राप्ति की
*ब्रिटिश साम्राज्य
*खोज का युग

## बाहरी कड़ियाँ

* Francis Drake at Spartacus Educational
* Hand-coloured map depicting Sir Francis Drake's attack on Saint Augustine from the State Archives of Florida
* Kraus Collection of Sir Francis Drake From the Rare Book and Special Collections Division at the Library of Congress
* Sir Francis Drake: A Pictorial Biography by Hans P. Kraus From the Rare Book and Special Collections Division at the Library of Congress
* Mission to rescue Drake's body
* Drake's methods of Navigation
* 
* 

श्रेणी:खोज का युग
श्रेणी:इंग्लैंड के लोग
रुआल आमुन्सन

**रुआल आमुन्सन** (Roald Amundsen / १८७२-१९२८) नार्वे का एक साहसी अन्वेषक था जिसने ध्रुवीय क्षेत्रों की साहसिक यात्राएँ की। उसने 1910-12 में दक्षिणी ध्रुव की खोजयात्रा का नेतृत्व किया जिससे सन् १९११ में उसकी खोज हुई। सन् १९२६ में उत्तरी ध्रुव पर पहुँचने वाला वह प्रथम निर्विवाद खोजयात्री था। उसने ही सबसे पहले 1903–06 में उत्तर-पश्चिम मार्ग (Northwest Passage) की यात्रा की।

## परिचय
रुआल आमुन्सन का जन्म देहात में हुआ था, परंतु उसने शिक्षा क्रिस्चियाना में (जिसका नाम अब ओसलो है) पाई थी। सन् १८९० में उसने बी.ए. पास किया और आयुर्विज्ञान (मेडिसिन) पढ़ना आरंभ किया, परंतु मन न लगने से उसे छोड़ उसने जहाज पर नौकरी कर ली। सन् १९०३-६ में वह 'ग्योआ' नामक नाव या छोटे जहाज में अपने छह साथियों के साथ उत्तर ध्रुव की खोज करता रहा और उत्तर चुंबकीय ध्रुव का पता लगाया। १९१०-१२ में वह दक्षिण ध्रुव की खोज करता रहा और वही पहला व्यक्ति था जो दक्षिण ध्रुव तक पहुँच सका। प्रथम विश्वयुद्ध के कारण उसे कई वर्षो तक चुपचाप बैठना पड़ा। १९१८ में उसने फिर उत्तर ध्रुव पहुँचने की चेष्टा की, परंतु सफलता न मिली। तब उसने नॉर्ज नामक नियंत्रित गुब्बारे (डिरिजिबिल) में उड़कर दो बार उत्तर ध्रुव की प्रदक्षिणा की और ७१ घंटे में २,७०० मील की यात्रा करके सफलापूर्वक फिर भूमि पर उतरा। जब जनरल नोबिल का हवाई जहाज उत्तर ध्रुव से लौटते समय मार्ग में दुर्घटनाग्रस्त हो गया तो आमुंसन ने बड़ी बहादुरी से उसको खोजने का बीड़ा उठाया। १७ जून १९२८ को उसने इस काम के लिए हवाई जहाज में प्रस्थान किया, परंतु फिर उसका कोई समाचार संसार को प्राप्त न हो सका।

श्रेणी:अन्वेषक
योहान सेबास्तियन बाख़

केंद्र|फ़्रेमहीन| बाख के हस्ताक्षर

**जोहान सेबेस्टियन बाख** (21 मार्च, 1685 - 2 जुलाई, 1750) बारोक काल के एक जर्मन संगीतकार थे। उन्हें व्यापक रूप से पश्चिमी इतिहास के सबसे महान और सबसे प्रभावशाली संगीतकारों में से एक माना जाता है। बाख ने मोजार्ट, बीथोवेन और चोपिन जैसे संगीतकारों को प्रभावित किया, क्योंकि उन्होंने अपने समय के संगीत रूप को उच्च स्तर की उत्कृष्टता और पूर्णता तक पहुंचाया। उनके संगीत की गुणवत्ता के कारण, पेशेवर संगीतकार अक्सर उन्हें पश्चिमी इतिहास के महानतम संगीतकारों में से एक मानते हैं।

## सन्दर्भ

श्रेणी:संगीत
श्रेणी:संगीतकार
श्रेणी:जर्मनी के लोग
आविष्कारक

**आविष्कारक** उस व्यक्ति को कहते हैं जो कोई नया यन्त्र बनाए; कोई नया सिद्धान्त दे; किसी कार्य को करने की कोई नई विधि या प्रक्रम निकाले; या किसी भौतिक घटना (फेनामेना) की खोज करे। पेटेन्ट प्रदान करने का काम आविष्कार या अनुसंधान को प्रोत्साहित करने के लिये ही बनाया गया था।

उदाहरण के लिये गुरुत्वाकर्षण के नियम के आविष्कारक न्यूटन थे; लूई पास्चर ने कुत्ते के काटने से होने वाली बीमारी (रैबीज) के टीके का आविष्कार किया।

## इनें भी देखें
* आविष्कार और आविष्कारक

श्रेणी:आविष्कार
श्रेणी:शब्दार्थ
श्रेणी:विकास
श्रेणी:विज्ञान
श्रेणी:प्रौद्योगिकी
फ़र्दिनान्द मैगलन

**फ़र्दिनान्द मैगलन** (Ferdinand Magellan ; 1480 – 27 अप्रैल 1521) पुर्तगाल का प्रसिद्ध अन्वेषक था। उसने 'मसाला द्वीप' (मलेशिया का मलुकु द्वीप) के लिए पश्चिम से होकर मार्ग खोजने में स्पेन के राजा चार्ल्स प्रथम की सहायता की। पृथ्वी की खोज का श्रेय मैगलेन को ही दिया जाता है। उसने अपने साथियों के साथ पृथ्वी का चक्कर लगाने निकला लेकिन, फिलीपींस के आदिवासियों द्वारा मैगलेन की हत्या कर दी गई। जिसके पश्चात उसके साथियों ने बाकी की यात्रा को तय किया ।।्जिनके आगे कोलंबस नहीं जा सका था,पार कर के आगे चला गया एवं पश्चिम की ओर दक्षिण अमेरिका के छोर तक पहुंच गया। इस जगह को मैग्लेन का जलडमरूमध्य कहा जाता है।साथ ही साथ इन्होंने प्रशांत महासागर का नामकरण किया समुद्री मार्ग से सम्पूर्ण पृथ्वी के चक्कर लगाने वाले प्रथम व्यक्ति भी मैगलन है। जब ये पृथ्वी के चक्कर लगा रहे थे तब इन्होंने व इनके साथियो ने देखा कि ये सागर अन्य सागरो की तुलना मे शांत है तब इसका नाम प्रशांत महासागर पड़ा। 

## जीवनी
4 फरवरी 1480 को मामूली पुर्तगाली कुलीन परिवार में जन्मे मैगलन एक कुशल नाविक और नौसेना अधिकारी बन गए। वह एशिया में पुर्तगाली राज्य की सेवा में थे। पुर्तगाल के राजा मैनुअल प्रथम ने दक्षिण अमेरिकी महाद्वीप के दक्षिणी छोर के एक नए मार्ग से भारत पहुंचने की मैगलन की योजना का समर्थन करने से इनकार कर दिया था। उन्हें अंततः स्पेन के राजा चार्ल्स प्रथम द्वारा मालुकू के लिए पश्चिम की ओर जाने वाले मार्ग को खोजने के लिए चुना गया। पांच जहाजों के एक बेड़े की कमान संभालते हुए, उन्होंने अटलांटिक महासागर के माध्यम से पेटागोनिया में दक्षिण की ओर प्रस्थान किया। तूफानों और बगावत की कई श्रृंखला के बावजूद, उन्होंने मैजेलन जलडमरूमध्य के माध्यम से पानी की एक नई श्रंखला में कदम रखा जिसे उन्होंने "शांतिपूर्ण समुद्र" (आधुनिक प्रशांत महासागर) का नाम दिया। अभियान फिलीपीन द्वीपों पर पहुंच गया, जहां लड़ाई के दौरान मैगलन को मार दिया गया था। अभियान बाद में 1521 में मालुकू द्वीप पर पहुंचा और बचे हुए जहाजों में से एक अंततः पृथ्वी के पहले चक्कर को पूरा करते हुए हिंद महासागर के माध्यम से घर लौट आया।

मैगलन पूर्व की यात्रा (1505 से 1511-12) पर दक्षिण पूर्व एशिया के मलय द्वीपसमूह पर पहले ही पहुँच चुके थे। इस क्षेत्र में फिर से जाकर लेकिन अब पश्चिम में यात्रा करते हुए, मैगलन ने इतिहास में पहली बार विश्व की लगभग पूर्ण व्यक्तिगत जलयात्रा को पूरा किया।

श्रेणी:खोज का युग
लीनस तोरवाल्ड्स

150px|right
**लीनुस तूरवाल्द्स** या **लाइनस टॉरवाल्ड्स (जन्म 28 दिसम्बर 1969)** फिनलैंड के एक सॉफ्टवेयर अभियन्ता हैं, जिनका नाम लिनक्स नाम के ऑपरेटिंग सिस्टम के कर्नल को लिखने के लिए जाना जाता है। इन्हीं के नाम पर ओपेन सोर्स सॉफ्टवेर आन्दोलन का प्रमुख उत्पाद लिनक्स को अपना नाम मिला था।

श्रेणी:लिनक्स
राइट बंधु

**राइट बंधु** (**अंग्रेजी**: *Wright brothers*), **ऑरविल** (अंग्रेजी: *Orville*, १९ अगस्त, १८७१ &ndash; ३० जनवरी १९४८) और **विलबर** (अंग्रेजी: *Wilbur*, १६ अप्रैल, १८६७ &ndash; ३० मई, १९१२), दो अमरीकन बंधु थे जिन्हें हवाई जहाज का आविष्कारक माना जाता है। इन्होंने १७ दिसंबर १९०३ को संसार की सबसे पहली सफल मानवीय हवाई उड़ान भरी जिसमें हवा से भारी विमान को नियंत्रित रूप से निर्धारित समय तक संचालित किया गया। इसके बाद के दो वर्षों में अनेक प्रयोगों के बाद इन्होंने विश्व का प्रथम उपयोगी दृढ़-पक्षी विमान तैयार किया। ये प्रायोगिक विमान बनाने और उड़ाने वाले पहले आविष्कारक तो नहीं थे, लेकिन इन्होंने हवाई जहाज को नियंत्रित करने की जो विधियाँ खोजीं, उनके बिना आज का वायुयान संभव नहीं था।

इस आविष्कार के लिए आवश्यक यांत्रिक कौशल इन्हें कई वर्षों तक प्रिंटिंग प्रेस, बाइसिकल, मोटर और अन्य कई मशीनों के साथ काम करते करते मिला। बाइसिकल के साथ काम करते करते इन्हें विश्वास हो गया कि वायुयान जैसे असंतुलित वाहन को भी अभ्यास के साथ संतुलित और नियंत्रित किया जा सकता है। १९०० से १९०३ तक इन्होंने ग्लाइडरों पर बहुत प्रयोग किये जिससे इनका पायलट कौशल विकसित हुआ। इनके बाइसिकल की दुकान के कर्मचारी चार्ली टेलर ने भी इनके साथ बहुत काम किया और इनके पहले यान का इंजन बनाया। जहाँ अन्य आविष्कारक इंजन की शक्ति बढ़ाने पर लगे रहे, वहीं राइट बंधुओं ने आरंभ से ही नियंत्रण का सूत्र खोजने पर अपना ध्यान लगाया। इन्होंने वायु-सुरंग में बहुत से प्रयोग किए और सावधानी से जानकारी एकत्रित की, जिसका प्रयोग कर इन्होंने पहले से कहीं अधिक प्रभावशाली पंख और प्रोपेलर खोजे। इनके पेटेंट (अमरीकन पेटेंट सं. ८२१, ३९३) में दावा किया गया है कि इन्होंने वायुगतिकीय नियंत्रण की नई प्रणाली विकसित की है जो विमान की सतहों में बदलाव करती है।

अनेक अन्य आविष्कारकों ने भी हवाई जहाज के आविष्कार का दावा किया है, लेकिन इसमें कोई दो राय नहीं कि राइट बंधुओं की सबसे बड़ी उपलब्धि थी तीन-ध्रुवीय नियंत्रण का आविष्कार, जिसकी सहायता से ही पायलट विमान को संतुलित रख सकता है और दिशा-परिवर्तन कर सकता है। नियंत्रण का यह तरीका सभी विमानों के लिये मानक बन गया और आज भी सब तरह के दृढ़-पक्षी विमानों के लिए यही तरीका उपयुक्त होता है। 

## गैलेरी

 
## सन्दर्भ


## बाहरी कड़ियाँ
* राइट बंधु और विमानन की कहानी
* राइट बंधुओं के जज्बे का नतीजा थी विमान की पहली उड़ान

श्रेणी:आविष्कारक
श्रेणी:हिन्दी विकि डीवीडी परियोजना
श्रेणी:अमेरिका के लोग
शाक

वनस्पति पौधा, **शाक**, तरकारी, सब्ज़ी, आदि।
शाक :– जिसके पौधों की पत्ते, फल , फूलों के पकाकर खा जाये। पत्तेशाक :–पालक , ब्राह्मी । फूल : अगस्ति,सरसें कि फूल , फल : भिंडी । कंद:– गाजर ।शाक विटामिन समृद्ध पौष्टिक आहार होता हैं।
अग्निमित्र

**अग्निमित्र** (149-141 ईपू) शुंग वंश के द्वितीय सम्राट थे जो १४९ ईसापूर्व सिंहासन पर बैठे। मालविकाग्निमित्रम् में कालिदास ने इनको अपने नाटक का पात्र बनाया है, जिससे प्रतीत होता है कि कालिदास का काल इनके ही काल के समीप रहा होगा।

अग्निमित्र के विषय में जो कुछ ऐतिहासिक तथ्य सामने आये हैं, उनका आधार पुराण तथा कालिदास की प्रसिद्ध रचना ‘मालविकाग्निमित्र’ और उत्तरी पंचाल (रुहेलखंड) तथा उत्तर कौशल आदि से प्राप्त मुद्राएँ हैं। इनसे प्रतीत होता है कि कालिदास का काल अग्निमित्र के ही काल के समीप रहा होगा।  ‘मालविकाग्निमित्र’ से पता चलता है कि, विदर्भ की राजकुमारी ‘मालविका’ से अग्निमित्र ने विवाह किया था। यह उनकी तीसरी पत्नी थी। उनकी पहली दो पत्नियाँ ‘धारिणी’ और ‘इरावती’ थीं। इस नाटक से यवन शासकों के साथ एक युद्ध का भी पता चलता है, जिसका नायकत्व अग्निमित्र के पुत्र वसुमित्र ने किया था।
 

 

पुराणों में अग्निमित्र का राज्यकाल आठ वर्ष दिया हुआ है। वह साहित्यप्रेमी एवं कलाविलासी था। अग्निमित्र ने विदिशा को अपनी राजधानी बनाया था और इसमें सन्देह नहीं कि उसने अपने समय में अधिक से अधिक ललित कलाओं को प्रश्रय दिया। जिन मुद्राओं में अग्निमित्र का उल्लेख हुआ है, वे प्रारम्भ में केवल उत्तरी पंचाल में पाई गई थीं। इससे रैप्सन और कनिंघम आदि विद्वानों ने यह निष्कर्ष निकाला था कि, वे मुद्राएँ शुंग कालीन किसी सामन्त नरेश की होंगी, परन्तु उत्तर कौशल में भी पर्याप्त मात्रा में इन मुद्राओं की प्राप्ति ने यह सिद्ध कर दिया है कि, ये मुद्राएँ वस्तुतः अग्निमित्र की ही हैं।

## सन्दर्भ

## इन्हें भी देखें
*मालविकाग्निमित्रम्

श्रेणी:भारत का इतिहास
श्रेणी:शुंग राजवंश
त्रेतायुग

thumb|हिन्दु काल सारणी
**त्रेतायुग** हिंदू मान्यताओं के अनुसार चार युगों में से एक युग है। **त्रेता युग** मानवकाल के द्वितीय युग को कहते हैं। इस युग में विष्णु के तीन अवतार प्रकट हुए थे। यह अवतार वामन, परशुराम और राम थे। यह मान्यता है कि इस युग में ॠषभ रूपी धर्म तीन पैरों में खड़े हुए थे। इससे पहले सतयुग में वह चारों पैरों में खड़े थे। इसके बाद द्वापर युग में वह दो पैरों में और आज के अनैतिक युग में, जिसे कलियुग कहते हैं, सिर्फ़ एक पैर पर ही खड़े रहे। यह काल राम के देहान्त से समाप्त होता है। त्रेतायुग १२,९६,००० वर्ष का था। 
ब्रह्मा का एक दिवस 10,000 भागों में बंटा होता है, जिसे चरण कहते हैं:  

 **चारों युग** 
 4 चरण (1,728,000 सौर वर्ष)सत युग  
 3 चरण (1,296,000 सौर वर्ष) त्रेता युग 
 2 चरण (864,000 सौर वर्ष)द्वापर युग 
 1 चरण (432,000 सौर वर्ष)कलि युग 


यह चक्र ऐसे दोहराता रहता है, कि ब्रह्मा के एक दिवस में 1000 महायुग हो जाते हैं

जब द्वापर युग में गंधमादन पर्वत पर महाबली भीम सेन हनुमान जी से मिले तो हनुमान जी से कहा - की हे पवन कुमार आप तो युगों से प्रथ्वी पर निवास कर रहे हो 
आप महा ज्ञान के भण्डार हो बल बुधि में प्रवीण हो कृपया आप मेरे गुरु बनकर मुझे शिष्य रूप में स्वीकार कर के मुझे ज्ञान की भिक्षा दीजिये तो हनुमान जी ने कहा - हे भीम सेन 
सबसे पहले सतयुग आया उसमे जो कामना मन में आती थी वो कृत (पूरी )हो जाती थी इसलिए इसे क्रेता युग (सत युग )कहते थे इसमें धर्म को कभी हानि नहीं होती थी उसके बाद त्रेता युग आया इस युग में यग करने की परवर्ती बन गयी थी इसलिए इसे त्रेता युग कहते थे त्रेता युग में लोग कर्म करके कर्म फल प्राप्त करते थे, हे भीम सेन 
फिर द्वापर युग आया इस युग में वेदों के ४ भाग हो गये और लोग सत भ्रष्ट हो गए धर्म के मार्ग से भटकने लगे है अधर्म बढ़ने लगा, 
परन्तु हे भीम सेन अब जो युग आएगा वो है कलयूग इस युग में धर्म ख़त्म हो जायेगा मनुष्य को उसकी इच्छा के अनुसार फल नहीं मिलेगा  चारो और अधर्म ही अधर्म का 
साम्राज्य ही दिखाई देगा । मानव इस युग में अपनी मनोकामनाएं पूरी होने के लिए बहुत पूजा-पाठ करेगा।

## सन्दर्भ

श्रेणी:रामायण
श्रेणी:रामायण में स्थान
कौशल्या

**कौशल्या** रामायण की एक प्रमुख पात्र हैं। वे कोसल प्रदेश (छत्तीसगढ़) की राजकुमारी तथा अयोध्या के राजा दशरथ की पत्नी और देव माता अदिति का अवतार थीं। माता कौशल्या का जन्म वर्तमान छत्तीसगढ़ के रायपुर जिले के चंदखुरी नामक ग्राम में हुआ था, कौशल्या माता का एकमात्र मंदिर यहीं चंदखुरी में स्थित है जहां माता कौशल्या बाल स्वरूप श्री राम को गोद में लिए हुए हैं। कौशल्या को राम की माता होने का सौभाग्य प्राप्त हुआ।

## सन्दर्भ

श्रेणी:रामायण के पात्र
कैकेयी

** कैकेई **, केकेय देश के राजा अश्वपति और शुभलक्षणा की कन्या एवं कोसलनरेश दशरथ की कनिष्ठ किंतु अत्यंत प्रिय पत्नी का नाम है। इसके गर्भ से भरत का जन्म हुआ था। जब राजा दशरथ देवदानव युद्ध में देवताओं के सहायतार्थ गए थे तब कैकेई भी उनके साथ गई थी। युद्ध में दशरथ के रथ का धुरा टूट गया उस समय कैकेई ने धुरे में अपना हाथ लगाकर रथ को टूटने से बचाया और दशरथ युद्ध करते रहे। युद्ध समाप्त होने पर जब दशरथ को इस बात का पता लगा, तो प्रसन्न होकर कैकेई को दो वर माँगने के लिए कहा। कैकेयी ने उसे यथासमय माँगने के लिए रख छोड़ा। जब राम को युवराज बनाने की चर्चा उठी तब मंथरा नाम की दासी के बहकावे मे आकर कैकेई ने दशरथ से अपने उन दो वरों के रूप में राम के लिए १४ वर्ष का वनवास और भरत के लिए राज्य की माँग की। कैकेई के वरदान माँगने से श्री राम की मृत्यु टली,क्योंकि वह जानती थी कि राजा दशरथ की मृत्यु पुत्र विलाप में होगी और उसके सिर्फ़ दो ही तरीके है या तो राम जी की मृत्यु या उनका वनवास। तदनुसार राम वन को गए पर भरत ने राज्य ग्रहण करना स्वीकार नहीं किया, माता की भर्त्सना की और राम को लौटा लाने के लिए वन गए। उस समय कैकेई भी उनके साथ गई।
सुमित्रा

सुमित्रा रामायण की प्रमुख पात्र और राजा दशरथ की तीन महारानियों में से एक हैं। सुमित्रा अयोध्या के राजा दशरथ की पत्नी तथा लक्ष्मण एवं शत्रुघ्न की माता थीं। महारानी कौशल्या पट्टमहिषी थीं। महारानी कैकेयी महाराज को सर्वाधिक प्रिय थीं और शेष में श्री सुमित्रा जी ही प्रधान थीं। महाराज दशरथ प्राय: कैकेयी के महल में ही रहा करते थे। सुमित्रा जी महारानी कौशल्या के सन्निकट रहना तथा उनकी सेवा करना अपना धर्म समझती थीं। पुत्रेष्टि-यज्ञ समाप्त होने पर अग्नि के द्वारा प्राप्त चरू का आधा भाग तो महाराज ने कौशल्या जी को दिया शेष का आधा कैकेयी को प्राप्त हुआ। चतुर्थांश जो शेष था, उसके दो भाग करके महाराज ने एक भाग कौशल्या तथा दूसरा कैकेयी के हाथों पर रख दिया। दोनों रानियों ने उसे सुमित्रा जी को प्रदान किया। समय पर माता सुमित्रा ने दो पुत्रों को जन्म दिया। कौशल्या जी के दिये भाग के प्रभाव से लक्ष्मण जी श्रीराम के और कैकेयी जी द्वारा दिये गये भाग के प्रभाव से शत्रुघ्न जी भरत जी के अनुगामी हुए। वैसे चारों कुमारों को रात्रि में निद्रा माता सुमित्रा ही कराती थीं। अनेक बार माता कौशल्या श्री राम को अपने पास सुला लेतीं। रात्रि में जगने पर वे रोने लगते। माता रात्रि में ही सुमित्रा के भवन में पहुँचकर कहतीं- 'सुमित्रा! अपने राम को लो। इन्हें तुम्हारी गोद के बिना निद्रा ही नहीं आती देखो, इन्होंने रो-रोकर आँखे लाल कर ली हैं।' श्री राम सुमित्रा की गोद में जाते ही सो जाते।

साहित्य में सुमित्रा

कौशल्या की अपेक्षा सुमित्रा प्रखर, प्रभावी एवं संघर्षमयी रमणी है । कैकेयी के वचनों की पालना एवं श्रीराम प्रभु के साथ जब लक्ष्मण अपनी माता से वन जाने की आज्ञा चाहते हैं तो वह कहती है कि जहाँ श्रीराम जी का निवास हो वहीं अयोध्या है । जहाँ सूर्य का प्रकाश हो वहीं दिन है । यदि निश्चय ही सीता-राम वन को जाते हैं तो अयोध्या में तुम्हारा कुछ भी काम नहीं है । ‘मानस’ की उक्त पंक्तियाँ अवलोकनीय हैं-
अवध तहाँ जहँ राम निवासू । तहँइँ दिवसु जहँ भानु प्रकासू ।
जौं पै सीय राम बन जाहीं । अवध तुम्हार काजु कछु नाहीं॥[1]

सुमित्रा ने सदैव अपने पुत्र को विवेकपूर्ण कार्य करने को प्रेरित किया । राग, द्वेष, ईर्ष्या, मद से दूर रहने का आचरण सिखाया और मन-वचन-कर्म से अपने भाई की सेवा में लीन रहने का उपदेश दिया,

यथा-
रागु रोषु इरिषा मदु मोहू । जनि सपनेहुँ इन्ह के बस होहू ।।
सकल प्रकार विकार बिहाई । मन क्रम वचन करेहु सेवकाई॥[2]

इस प्रकार सुमित्रा इतिहास की पुनरावृत्ति नहीं, बल्कि नवीन चेतना से सुसम्पन्न नारी है। वह एक आदर्श माँ के रूप में राम-लक्ष्मण को करणीय के लिए प्रेरित करती है ।

## सन्दर्भ

## बाहरी कड़ियाँ

श्रेणी:रामायण के पात्र
पुत्रकामेष्टि

thumb|Sacrifices Yield Boon Giving Pudding

**पुत्रकामेष्टि** हिंदू मान्यता के अनुसार एक यज्ञ है जिसका अनुष्ठान पुत्र प्राप्ति की कामना से किया जाता है। सन्तान प्राप्ति हेतु अयोध्यापति दशरथ ने अपने गुरु श्री वशिष्ठ की आज्ञा से पुत्रकामेष्टि यज्ञ करवाया,जिसे कि ऋंगी ऋषि ने सम्पन्न किया।

  

श्रेणी:रामायण
श्रेणी:यज्ञ
खीर

**खीर** एक प्रकार का मिष्टान्न है जिसे चावल को दूध में पका कर बनाया जाता है। खीर को पायस भी कहा जाता है। 'खीर' शब्द, 'क्षीर' (= दूध) का अपभ्रंश रूप है।  जो इसकी एक अलग मिठास देता है। इसकी खुशबू और स्वाद लोगों को मुग्ध करते हैं और उनके मुंह में पानी आ जाता है।

खीर मुख्यतः सीवैया, चावल आदि की बनाई जाती है 
विधि-
खीर बनाने के लिए सर्वप्रथम कढ़ाई में घी डाला जाता है और फिर उसमें चावल को डाला जाता है और फिर उसमें दूध डाला जाता है और स्वादानुसार चीनी डाली जाती है इस प्रकार व्यंजन तैयार होता है

श्रेणी:पाकिस्तानी चावल पकवान
श्रेणी:बांग्लादेशी चावल पकवान
श्रेणी:भारतीय चावल पकवान
श्रेणी:उत्तर भारतीय खाना
श्रेणी:मुहाजिर खाना
श्रेणी:बिहारी खाना
श्रेणी:उत्तर प्रादेशी खाना
श्रेणी:भारतीय मिठाइयाँ
श्रेणी:नेपाली खाना
श्रेणी:बांग्लादेशी मिठाइयाँ
श्रेणी:ओड़िया खाना
श्रेणी:तेलंगाना का खाना
श्रेणी:हैदराबादी खाना
श्रेणी:पंजाबी खाना
श्रेणी:फ़िजियाई खाना
श्रेणी:केरल का खाना
श्रेणी:तमिल खाना
श्रेणी:भारतीय खाना
श्रेणी:पाकिस्तानी खाना
श्रेणी:श्रीलंकाई खाना
श्रेणी:भारतीय कैरिबियाई खाना
श्रेणी:आंध्र खाना

## खीर का इतिहास
खीर भारतीय व्यंजनों में से एक है जो बहुत समय से बनाया जा रहा है। इसे पुरानी संस्कृति में भी पसंद किया जाता था। खीर के बनाने की विधि भी काफी पुरानी है। इसे बनाने के लिए दूध, चावल और चीनी को मिलाकर उबाला जाता है और इसमें खुशबू और स्वाद के लिए केसर और खोपरा भी डाला जाता है।

खीर को बहुत सारे धार्मिक त्यौहारों पर भी बनाया जाता है। हिंदू धर्म में खीर को भगवान के प्रसाद के रूप में खाया जाता है। अन्य धर्मों में भी खीर एक महत्वपूर्ण रोल निभाती है।

## खीर के विभिन्न प्रकार
खीर के कई प्रकार होते हैं जो भारत के विभिन्न क्षेत्रों में बनते हैं। उत्तर भारत में फिरनी, पंजाब में फीका, उड़ीसा में चेना पोडा और बंगाल में पायसाम जैसी खीर के प्रकार पाए जाते हैं। इन सभी खीर के अलग-अलग स्वाद और परंपरागत विधि होती है जो इन्हें विशेष बनाती है।

## सन्दर्भ
ताड़का

रामायण की एक पात्र। यह सुकेतु यक्ष की पुत्री थी जिसका विवाह सुड नामक राक्षस के साथ हुआ था। यह बक्सर के समीप(ताड़ बम्हवार वर्तमान) तपो वन में अपने पति और दो पुत्रों सुबाहु और मारीच के साथ रहती थी। उसके शरीर में हजार हाथियों का बल था। उसके प्रकोप से वन का नाम ताड़का वन पड़ गया था।  उसी तपो वन में विश्वामित्र सहित अनेक ऋषि-मुनि भी रहते थे। उनके जप, तप और यज्ञ में ये राक्षस गण हमेशा बाधाएँ खड़ी करते थे। विश्वामित्र राजा दशरथ से अनुरोध कर राम और लक्ष्मण को अपने साथ तपो वन लाए। राम ने ताड़का का और विश्वामित्र के यज्ञ की पूर्णाहूति के दिन सुबाहु का भी वध कर दिया। मारीच उनके बाण से आहत होकर दूर दक्षिण में समुद्र तट पर जा गिरा।

## जन्म
सुकेतु नाम का एक अत्यंत बलवान यक्ष था। उसकी कोई भी सन्तान नहीं थी। अतः सन्तान प्राप्ति के उद्देश्य से उसने ब्रह्मा जी की कठोर तपस्या की। उसकी तपस्या से प्रसन्न होकर ब्रह्मा जी ने उसे सन्तान होने का वरदान दे दिया और उस वर के परिणामस्वरूप ताड़का का जन्म हुआ। सुकेतु ने ब्रह्मा जी से ताड़का के अत्यंत बली होने का वर भी ले लिया और ब्रह्मा जी ने उसके शरीर में हजार हाथियों का बल दे दिया। 
## विवाह
विवाह योग्य आयु होने पर सुकेतु ने ताड़का का विवाह सुन्द नाम के राक्षस से कर दिया और उससे सुबाहु और मारीच का जन्म हुआ। मारीच भी अपनी माता के समान बलवान और पराक्रमी हुआ। 
## पुत्र और पति की दुर्गति
ताड़का का पुत्र मारीच सुन्द राक्षस से उत्तपन्न होकर भी स्वयं राक्षस नहीं था। परन्तु बचपन में वह बहुत उपद्रवी था। ऋषि मुनियों को अकारण कष्ट दिया करता था। उसके उपद्रवों से दुखी होकर एक दिन अगस्त्य मुनि ने उसे राक्षस हो जाने का शाप दे दिया। अपने पुत्र के राक्षस गति प्राप्त हो जाने से सुन्द अत्यन्त क्रोधित हो गया और अगस्त्य ऋषि को मारने दौड़ा। इस पर अगस्त्य ऋषि ने शाप देकर सुन्द को तत्काल भस्म कर दिया। 
## बदला और मृत्यु
अपने पति की मृत्यु और पुत्र की दुर्गति का बदला लेने के लिये ताड़का अगस्त्य ऋषि पर झपटी। परिणामस्वरूप ऋषि अगस्त्य ने शाप दे कर ताड़का की सुन्दरता को नष्ट कर दिया और वह अत्यंत कुरूप हो गई। अपनी कुरूपता को देखकर और अपने पति की मृत्यु का बदला लेने के लिये ताड़का ने अगस्त्य मुनि के आश्रम को नष्ट करने का संकल्प किया। इसलिये ऋषि विश्‍वामित्र ने ताड़का का वध राम के हाथों करवा दिया।

## बाहरी कड़ियाँ
ताड़का वध

श्रेणी:पौराणिक/साहित्यिक चरित्र
श्रेणी:रामायण के पात्र
सुबाहु

**सुबाहु** हिन्दू महाकाव्य रामायण में एक दानव था, जो रावण के आदेश पर विश्वामित्र के यज्ञ में बाधा डालता था। वो श्रापित राक्षशी ताड़का और उसके पति सुन्दा का पुत्र था। गुरु वशिष्ट के निर्देश पर राम-लक्ष्मण ने सुबाहु का वध किया।

## इन्हें भी देखें
* मारीच
## सन्दर्भ

श्रेणी:रामायण के पात्र
मारीच

**मारीच**, रामायण में एक दानव था, जो रावण के हुक्म पर विश्वामित्र के यज्ञ में बाधा डालता था। मारीच ताड़का का पुत्र था। मारीच की बहन कैकसी थी। मारीच को श्री राम जी ने शरीर से मुक्त करके अपना परमपद भी दिया था।

= इन्हें भी देखें=
* सुबाहु
श्रेणी:रामायण के पात्र
धनुषयज्ञ

**धनुषयज्ञ** का आयोजन मिथिला के नरेश जनक ने अपनी पुत्री सीता के स्वयंवर के हेतु किया था।

श्रेणी:रामायण
श्रेणी:यज्ञ
स्वयंवर

right|thumb|300px|दमयन्ती के स्वयंवर के दृष्य का चित्रण
**स्वयंवर** प्राचीन काल से प्रचलित एक हिन्दू परंपरा है जिसमे कन्या स्वयं अपना वर चुनती थी और उससे उसका विवाह होता था।

इस बात के प्रमाण हैं कि वैदिक काल में यह प्रथा समाज के चारों वर्णों में प्रचलित और विवाह का प्रारूप था। रामायण और महाभारत काल में भी यह प्रथा राजन्य वर्ग में प्रचलित थी, परन्तु इसका रूप कुछ संकुचित हो गया था। राजन्य कन्या पति का वरण स्वयंवर में करती थी परंतु यह समाज द्वारा मान्यता प्रदान करने के हेतु थी। कन्या को पति के वरण में स्वतंत्रता न थी। पिता की शर्तों के अनुसार पूर्ण योग्यता प्राप्त व्यक्ति ही चुना जा सकता था। पूर्वमध्यकाल में भी इस प्रथा के प्रचलित रहने के प्रमाण मिले हैं, जैसा संयोगिता के स्वयंवर से स्पष्ट है। 

## कुछ प्रसिद्ध स्वयंवर
* सीता का स्वयंवर
* द्रौपदी का स्वयंवर
* सावित्री का स्वयंवर
* दमयन्ती का स्वयंवर

श्रेणी:संस्कृति
श्रेणी:हिन्दू धर्म
जनक

**जनक** नाम से अनेक व्यक्ति हुए हैं। पुराणों के अनुसार इक्ष्वाकुपुत्र निमि ने विदेह के सूर्यवंशी राज्य की स्थापना की, जिसकी राजधानी मिथिला हुई जो हाल मै नेपाल के जनकपुर हैं  । मिथिला में **जनक** नाम का एक अत्यंत प्राचीन तथा प्रसिद्ध राजवंश था जिसके मूल पुरुष कोई **जनक** थे। मूल जनक के बाद मिथिला के उस राजवंश का ही नाम 'जनक' हो गया जो उनकी प्रसिद्धि और शक्ति का द्योतक है। जनक के पुत्र उदावयु, पौत्र नंदिवर्धन् और कई पीढ़ी पश्चात् ह्रस्वरोमा हुए। ह्रस्वरोमा के दो पुत्र सीरध्वज तथा कुशध्वज हुए। 

जनक नामक एक अथवा अनेक राजाओं के उल्लेख ब्राह्मण ग्रंथों, उपनिषदों, रामायण, महाभारत और पुराणों में हुए हैं। इतना निश्चित प्रतीत होता है कि जनक नाम के कम से कम दो प्रसिद्ध राजा अवश्य हुए; एक तो वैदिक साहित्य के दार्शनिक और तत्वज्ञानी जनक विदेह और दूसरे राम के ससुर जनक, जिन्हें वायुपुराण और पद्मपुराण में सीरध्वज कहा गया है। असंभव नहीं, और भी जनक हुए हों और यही कारण है, कुछ विद्वान् वशिष्ठ और विश्वामित्र की भाँति 'जनक' को भी कुलनाम मानते हैं। 

सीरध्वज की दो कन्याएँ सीता तथा उर्मिला हुईं जिनका विवाह, राम तथा लक्ष्मण से हुआ। सीता के जन्म नेपालके प्रसिद्द धाम जनकपुर मै हुवा है । कुशध्वज की कन्याएँ मांडवी तथा श्रुतिकीर्ति हुईं जिनके व्याह भरत तथा शत्रुघ्न से हुए। श्रीमद्भागवत में दी हुई जनकवंश की सूची कुछ भिन्न है, परंतु सीरध्वज के योगिराज होने में सभी ग्रंथ एकमत हैं। इनके अन्य नाम 'विदेह' अथवा 'वैदेह' तथा 'मिथिलेश' आदि हैं। मिथिला राज्य तथा नगरी इनके पूर्वज निमि के नाम पर प्रसिद्ध हुए।

## इन्हें भी देखें
* मिथिला के राजाओं की सूची
* जनक विदेह

## सन्दर्भ

## बाहरी कड़ियाँ

श्रेणी:रामायण के पात्र
श्रुतिकीर्ति

**श्रुतकीर्ति** हिंदू महाकाव्य रामायण में महाराजा जनक के भाई कुशध्वज की बेटी थीं और उनकी माता रानी चंद्रभागा थीं। उनकी एक बड़ी बहन माण्डवी थी। श्रुतकीर्ति अपनी दूरदर्शिता और समर्पण के लिए जानी जाती हैं। इनका विवाह राजा दशरथ के पुत्र शत्रुघ्न से हुआ था। इनकेे दो पुत्र हुए - सुबाहु और शत्रुघाती। 

शब्द-साधन 

श्रुतकीर्ति नाम संस्कृत मूल का है।  उसके नाम का अर्थ है 'प्रसिद्ध और प्रतिष्ठित'।

###### '''जन्म'''
श्रुतकीर्ति का जन्म राजा कुशध्वज और उनकी पत्नी चंद्रभागा की छोटी बेटी के रूप में हुआ था। वह मंडावी की छोटी बहन हैं। श्रुतकीर्ति को लक्ष्मी चक्र का अवतार माना जाता है।

## सन्दर्भ

## बाहरी कड़ियाँ

श्रेणी:रामायण के पात्र
उर्मिला (रामायण)

**उर्मिला** हिंदू महाकाव्य रामायण में एक चरित्र है। वह जनकपुर के राजा जनक की दूसरी बेटी थीं और उनकी माता रानी सुनयना थीं। सीता उनकी बड़ी बहन थीं। वह राम के अनुज  लक्ष्मण की पत्नी थीं। लक्ष्मण  सुमित्रा  के पुत्र  और शत्रुघ्न के जुड़वे भाई थे।  लक्ष्मण और उर्मिला के दो पुत्र थे जिनका नाम थे - अंगद और चन्द्रकेतु । उर्मिला जी को नागलक्ष्मी या क्षीरसागरा का अंशावतार माना जाता है । माता उर्मिला को रामायण के मूक पात्रों में से एक माना जाता है परंतु इनका योगदान सीता तुल्य ही माना जाता है । माता उर्मिला पतिव्रत धर्म की प्रतिक हैं । एक पत्नी को पति के धर्मसंकट में कैसे साथ निभाना चाहिए, पत्नी का क्या धर्म होता है, उर्मिला जी साक्षात इसका प्रमाण है । उर्मिला जी ने 14 वर्षों तक अयोद्धा में रह कर माता सुमित्रा की सेवा की थी । और माता सुमित्रा को अपने पुत्र लक्ष्मण की कमी महसूस नहीं होने दी थी ।  लक्ष्मण-उर्मिला पुत्र अंगद ने अंगदीया पुरी तथा चन्द्रकेतु ने चन्द्रकांता पुरी की स्थापना की थी।

## उर्मिला निद्रा

बताते है वनवास की पहली रात में जब भगवान राम और देवी सीता कुटिया में विश्राम करने चले गये तो लक्ष्मण कुटिया के बाहर एक प्रहरी के रुप में पहरा दे रहे थे। तभी उनके पास निद्रा देवी प्रकट हुई थी। भगवान लक्ष्मण ने निद्रा देवी से यह वरदान मांगा था कि उन्हे 14 वर्षो तक निद्रा से मुक्त कर दें तो निद्रा देवी ने उनकी इस इच्छा को स्वीकार करते हुए यह कहा था कि उनके हिस्से कि निद्रा को किसी न किसी को लेना ही होगा। तब भगवान लक्ष्मण ने निद्रा देवी से विनती की थी कि उनके हिस्से की निद्रा को उनकी पत्नी उर्मिला को दे दिया जाय। कहा जाता है कि निद्रा देवी के इस वरदान के कारण भगवान लक्ष्मण की पत्नी उर्मिला माता लगातार 14 वर्षो तक सोती रही और लक्ष्मण जी जागते रहे।

## सन्दर्भ

## बाहरी कड़ियाँ

श्रेणी:रामायण के पात्र
माण्डवी

**माण्डवी** हिंदू महाकाव्य रामायण में कुशध्वज की बेटी थीं और उनकी माता रानी चंद्रभागा थीं। उनकी एक छोटी बहन श्रुतकीर्ति थी। वह कैकेयी के पुत्र और राम के छोटे भाई भरत की पत्नी थीं। उनके दो बेटे थे- तक्ष और पुष्कल।

## सन्दर्भ

## बाहरी कड़ियाँ

श्रेणी:रामायण के पात्र
लुईज़ियाना

1837 में संयुक्त राज्य अमेरिका ने लुइसियाना को फ्रांस से खरीदा था।thumb|लुईज़ियाना का नक्शा
**लुईसियाना** () संयुक्त राज्य के दक्षिणी क्षेत्र में स्थित एक राज्य है। इसकी राजधानी बेटन रूज है। एक दूसरा महत्वपूर्ण नगर न्यू आर्लीन्स है जो २००५ में हरिकेन कट्रीना में डूब गया था। अमेरिकी में लुईज़ियाना एकमात्र राज्य है जिसके राजनीतिक उपखंडों को पारिश कहा जाता है जो कि अन्य राज्यों के काउंटियों के बराबर है। लुईज़ियाना के उत्तर में अर्कांसस, पूर्व में मिसिसिपी, पश्चिम में टेक्सास और दक्षिण में मेक्सिको की खाड़ी है।

राज्य की अधिकांश भूमि मिसिसिपी नदी के कारण तलछटीकरण से बनी है। इसमें समृद्ध दक्षिणी बायोम शामिल है। 1803 में क्षेत्र की अमेरिकी खरीद से पहले, वर्तमान लुइसियाना राज्य एक फ्रांसीसी उपनिवेश था और एक संक्षिप्त अवधि के लिए एक स्पेनिश भी। इसके अलावा, 18वीं शताब्दी में उपनिवेशवादियों ने कई अफ्रीकी लोगों को गुलाम के रूप में आयात किया। 2015 में लगाये गए अनुमान के अनुसार राज्य की जनसंख्या 46,81,666 हैं। इसके मुताबिक ये संयुक्त राज्य का 25वां सबसे ज्यादा आबादी वाला राज्य हुआ। यह क्षेत्र के आकार अनुसार 31वां सबसे बड़ा है। लुईज़ियाना में 8% लोग फ्रेंच और 4% स्पेनी बोलते हैं। 86% लोगों द्वारा बोली जाने वाली अंग्रेज़ी राज्य में कोई आधिकारिक दर्जा नहीं रखती।

## सन्दर्भ

श्रेणी:संयुक्त राज्य अमेरिका के राज्य
उर्वशी

**उर्वशी** (संस्कृत: रसिव, रोमनकृत: **उर्वसी**) सबसे प्रमुख अप्सरा (आकाशीय अप्सरा) है जिसका उल्लेख वेदों, महाकाव्यों रामायण और महाभारत, साथ ही पुराणों जैसे हिंदू धर्मग्रंथों में किया गया है। उन्हें सभी अप्सराओं में सबसे सुंदर और एक विशेषज्ञ नर्तकी माना जाता है। मत्स्य पुराण में उर्वशी को अहीर की कन्या बताया गया है।

उर्वशी को कई पौराणिक घटनाओं में दिखाया गया है। वह ऋषि नारायण की जांघ से निकली और देवताओं के राजा और स्वर्ग (स्वर्ग) के शासक इंद्र के दरबार में एक विशेष स्थान रखती है। वह पौराणिक चंद्रवंश के पहले राजा पुरुरवा के साथ अपने विवाह के लिए प्रसिद्ध हैं, जिसे बाद में उन्होंने त्याग दिया था। वह हिंदू धर्म में सबसे प्रतिष्ठित संतों में से दो, वशिष्ठ और अगस्त्य के जन्म में भी महत्वपूर्ण भूमिका निभाती हैं। उर्वशी की कहानी विभिन्न कलाओं, प्रदर्शनों और साहित्य के लिए प्रेरणा रही है। कवि कालिदास (4थी-5वीं शताब्दी ई.पू.) ने अपने नाटक विक्रमोर्वशीयम् में मुख्य पात्रों के रूप में उर्वशी और पुरुरवा को रूपांतरित किया है।

## पौराणिक कथा
हिंदू पौराणिक कथाओं में, उर्वशी एक पूर्ण विकसित युवती के रूप में दिव्य-ऋषि नारायण की जांघ से उत्पन्न हुई थी। देवी-भागवत पुराण के अनुसार, ऋषि-भाई नारा और नारायण निर्माता भगवान ब्रह्मा को प्रसन्न करने के लिए तपस्या करते हैं, लेकिन इससे इंद्र (देवों के राजा) अपने सिंहासन के बारे में असुरक्षित हो जाते हैं और वह नहीं चाहते कि ऋषियों को दिव्य शक्तियां प्राप्त हों . परिणामस्वरूप, वह उनकी तपस्या को भंग करने के लिए कई भ्रम पैदा करता है, लेकिन उसकी सभी चालें विफल हो जाती हैं। अंत में, वह रंभा, मेनका और तिलोत्तमा सहित अपने दरबार की अप्सराओं को नारा-नारायण के पास जाने और उन्हें प्रलोभन के माध्यम से विचलित करने का आदेश देता है। प्रेम के देवता, काम और उनकी पत्नी रति के साथ, अप्सराएँ नारा-नारायण के पास जाती हैं, और उनके सामने आकर्षक नृत्य करना शुरू कर देती हैं। हालाँकि, ऋषि इससे अप्रभावित रहते हैं और अप्सराओं के घमंड को तोड़ने का फैसला करते हैं। नारायण अपनी जांघ पर थपकी देते हैं, जिससे उर्वशी बाहर आ जाती है। उसकी सुंदरता इंद्र की अप्सराओं को अतुलनीय बना देती है, और वे अपने बुरे कृत्य पर शर्मिंदा हो जाते हैं। नारा और नारायण ने इंद्र को आश्वासन दिया कि वे उनका सिंहासन नहीं लेंगे, और उन्हें उर्वशी उपहार में देंगे। उसने इंद्र के दरबार में गौरव का स्थान प्राप्त किया।

## सन्दर्भ
* हिंदी साहित्य कोश, भाग-२, पृष्ठ- ५५

## इन्हें भी देखें
*उर्वशी (महाकाव्य) - रामधारी सिंह 'दिनकर' द्वारा रचित हिन्दी काव्य

श्रेणी:पौराणिक/साहित्यिक चरित्र
अप्सरा

हिंदू कथाओं में **अप्सरा** देवलोक की नृत्यांगनायें हैं। इनमें से प्रमुख हैं उर्वशी, रम्भा, मेनका आदि। यूनानी ग्रंथों में अप्सराओं को सामान्यत: 'निम्फ़' नाम दिय गया है। ये तरुण, सुंदर, अविवाहित, कमर तक वस्त्र से आच्छादित और हाथ में पानी से भरे हुआ पात्र लिए स्त्री के रूप में चित्रित की गई हैं।

भारतवर्ष में अप्सरा और गंधर्व का सहचर्य नितांत घनिष्ठ है। अपनी व्युत्पति के अनुसार ही अप्सरा (*अप्सु सरत्ति गच्छतीति अप्सरा*) जल में रहनेवाली मानी जाती है। अथर्व तथा यजुर्वेद के अनुसार ये पानी में रहती हैं इसलिए कहीं-कहीं मनुष्यों को छोड़कर नदियों और जल-तटों पर जाने के लिए उनसे कहा गया है। यह इनके बुरे प्रभाव की ओर संकेत है। शतपथ ब्राह्मण में (११/५/१/४) ये तालाबों में पक्षियों के रूप में तैरनेवाली चित्रित की गई हैं और पिछले साहित्य में ये निश्चित रूप से जंगली जलाशयों में, नदियों में, समुद्र के भीतर वरुण के महलों में भी रहनेवाली मानी गई हैं। जल के अतिरिक्त इनका संबंध वृक्षों से भी हैैं। अथर्ववेद (४। ३७। ४) के अनुसार ये अश्वत्थ तथा न्यग्रोध वृक्षों पर रहती हैं जहाँ ये झूले में झूला करती हैं और इनके मधुर वाद्यों (कर्करी) की मीठी ध्वनि सुनी जाती है। ये नाच-गान तथा खेलकूद में निरत होकर अपना मनोविनोद करती हैं। ऋग्वेद में उर्वशी प्रसिद्ध अप्सरा मानी गई है (१०/९५)।

पुराणों के अनुसार तपस्या में लगे हुए तापस मुनियों को समाधि से हटाने के लिए इंद्र अप्सरा को अपना सुकुमार, परंतु मोहक प्रहरण बनाते हैं। इंद्र की सभा में अप्सराओं का नृत्य और गायन सतत आह्लाद का साधन है। घृताची, रंभा, उर्वशी, तिलोत्तमा, मेनका, कुंडा आदि अप्सराएँ अपने सौंदर्य और प्रभाव के लिए पुराणों में काफी प्रसिद्ध हैं।
## सन्दर्भ
अप्सरा
ऋग्वेद का कूट-ज्योतिष

**ऋग्वेद का कूट-ज्योतिष** यह अंग्रेज़ी में लिखी सुभाष काक की १९९४ (और २००० में बड़ा संस्करण) प्रकाशित पुस्तक *दि एस्ट्रोनोमिकल कोड ऑफ दि ऋग्वेद* है। इसमें सदियों से लुप्त वैदिक काल के ज्योतिष की व्याख्या है। इसका भारत के इतिहास की समझ के लिये भी बहुत महत्त्व है। इससे काल-क्रम पर भी प्रकाश डलता है। और यह समझ आती है कि क्यों ऋग्वेद में ४३२००० अक्षर हैं। इस ग्रन्थ से वैदिक अध्ययन को बहुत स्फूर्ति मिली है। अमेरिका के वेदपण्डित वामदेव शास्त्री ने इस शोध को *स्मारकीय उपलब्धि (*monumental achievement*) कहा है।

[[कनाडा]] के विख्यात आचार्य [[क्लास क्लास्टरमेयर]] के अनुसार, "मेरी बहुत देर की समझ थी कि [[ऋग्वेद]] में [[भाषाविज्ञान|भाषाशास्त्र]] और [[इतिहास]] के परे बहुत कुछ था। *यह है वह!*... यह एक युगान्तककारी खोज (*epoch-making discovery*) है।"

== मण्डल चिति ==
ऋग्वेद के १० मण्डल एक [[वैदिक चिति]] समान हैं, यह सुभाष काक की खोज का पहला चरण था। वैदिक चिति ५ परत की होती है, अतः ऋग्वेद को भी ५ परत में देखना चाहिये। मूल तथ्य अधस्तात हैं:

*फलक १*: *मण्डल चिति*
 मण्डल 10 मण्डल 9
 मण्डल 7  मण्डल 8
 मण्डल 5  मण्डल 6
 मण्डल 3  मण्डल 4
 मण्डल 2  मण्डल 1

प्रत्येक मण्डल में सूक्त संख्या डाल कर--

*फलक २*: *मण्डल चिति में सूक्त''
 191    114
 104    92
  87    75
  62    58
  43    191
 
इन अंकों में बहुत सममिति है। इनका विकर्णीय भेद १७ और २९ है। मण्डल [4+6+8+9] = 339, चिति का मेरुदण्ड; निचला भाग मण्डल [2+3+5+7] = 296; पद और शिर मण्डल [1+10] = 382; अंक 296 और 382 दोनों 339 से 43 दूरी पर हैं। ३३९ पूरी सूक्त संख्या १०१७ का एक तिहाई है।
अंक ३३९ सूर्योदय से सूर्यास्त तक आकाश में सूर्य के वृत्त के व्यास होते हैं। यह संख्या १०८ गुणा है। इसका अर्थ हुआ कि सूर्य और चन्द्रमा पृथिवी से क्रमशः लगभग १०८ गुणा निजि व्यास की दूरी पर हैं। आधुनिक ज्योतिष ने तो यह भी दिखाया है कि सूर्य का व्यास पृथिवी के व्यास से लगभग १०८ गुणा है।

## स्रोत


श्रेणी:ऋग्वेद
श्रेणी:ज्योतिष
मिसिसिप्पी

thumbnail|अमेरिका में स्थिति
**मिसिसिप्पी** () संयुक्त राज्य अमेरिका के दक्षिणी क्षेत्र में एक राज्य है। इसकी पश्चिमी सीमा मिसिसिपी नदी द्वारा बनाई गई है। मिसिसिपी उत्तर में टेनेसी, पूर्व में अलबामा, दक्षिण में लूइसियाना और पश्चिम में, मिसिसिपी नदी के पार, लुइसियाना और अर्कांसस से अपनी सीमा रखता है। इसकी दक्षिणी सीमा का छोटा हिस्सा मैक्सिको की खाड़ी से भी लगता है।

1699 में फ्रेंच उपनिवेशवादियों ने पहले यूरोपीय बस्ती की स्थापना की। उपनिवेशवादियों ने अफ्रीकी गुलामों को मजदूरों के रूप में आयात किया। ग्रेट ब्रिटेन की सप्तवर्षीय युद्ध में जीत के बाद फ्रांस ने पेरिस की संधि (1763) के तहत मिसिसिपी क्षेत्र का ब्रिटेन को आत्मसमर्पण कर दिया। अमेरिकी क्रांति के बाद, ब्रिटेन ने इस क्षेत्र को नए संयुक्त राज्य अमरीका को सौंप दिया। 10 दिसंबर 1817 को मिसिसिपी को संघ में 20वें राज्य के तौर पर भर्ती किया गया। 9 जनवरी, 1861 को मिसिसिपी संघ से अपने अलगाव की घोषणा करने वाला दूसरा राज्य बन गया और यह परिसंघीय राज्य अमेरिका के संस्थापक सदस्यों में से एक था।

2015 के अनुमान के मुताबिक मिसिसिप्पी की जनसंख्या 29,92,333 है। जिस हिसाब से उसका अमेरिका के राज्यों में 32वां स्थान है। क्षेत्र में भी उसका स्थान 32वां ही है। अंग्रेज़ी सरकारी भाषा है जो 96% जनता द्वारा मातृभाषा के रूप में बोली जाती है।

## सन्दर्भ

श्रेणी:संयुक्त राज्य अमेरिका के राज्य
मेन

thumbnail|अमेरिका में स्थिति
**मेन** () पूर्वोत्तर संयुक्त राज्य के न्यू इंग्लैंड क्षेत्र में उत्तरी राज्य है। इसकी पश्चिम में न्यू हैम्पशायर से, पूर्व में अटलांटिक महासागर से और उत्तर में कनाडाई प्रांतों न्यू ब्रंसविक और क्यूबेक से अंतर्राष्ट्रीय सीमा लगती है। मेन संयुक्त राज्य में सबसे पूर्व में स्थित राज्य है। 

मेन के इलाके में हजारों सालों तक आदिवासी लोग एकमात्र निवासी थे। 1604 में इस क्षेत्र में सबसे पहले यूरोपीय बस्ती फ्रांसीसी द्वारा बसाई गई थी। 1620 के दशक में अंग्रेजों ने मेन के तट के किनारे कई बस्तियां बसाई। 1812 के युद्ध के अंत में इसपर ब्रिटिश सेनाओं द्वारा कब्जा कर लिया गया था। बाद में शांति समझोते के तहत संयुक्त राज्य अमेरिका को इसे लौटा दिया गया। मेन 1820 तक मैसाचुसेट्स का हिस्सा था। फिर उसने मैसाचुसेट्स से अलग राज्य बनने के लिए मतदान किया। 15 मार्च, 1820 को इसे 23 वें राज्य के रूप में संघ में भर्ती किया गया।

2015 के अनुमान अनुसार मेन की आबादी 13,29,328 है। जिस हिसाब से उसका अमेरिका के राज्यों में 42वां स्थान हुआ। क्षेत्र के हिसाब से यह 39वां सबसे बड़ा राज्य है। अंग्रेज़ी भाषा 92% जनता द्वारा बोली जाती है पर उसको कोई सरकारी दर्जा प्राप्त नहीं (वास्तव में वही सरकार की भाषा है)। 

## सन्दर्भ

श्रेणी:संयुक्त राज्य अमेरिका के राज्य
डेलावेयर

thumbnail
**डेलावेयर** () संयुक्त राज्य अमेरिका का एक राज्य है। यह दक्षिण और पश्चिम में मैरीलैंड से, उत्तर-पूर्व में न्यू जर्सी द्वारा, और उत्तर में पेंसिल्वेनिया से सीमा रखता है। राज्य का नाम अंग्रेज रईस और वर्जीनिया के पहले औपनिवेशिक गवर्नर थॉमस वेस्ट, तृतीय बैरोन दे ला वॉर के ऊपर रखा गया है।

डेलावेयर संयुक्त राज्य का दूसरा सबसे छोटा, छठा सबसे कम आबादी वाला और छठा सबसे घनी आबादी वाला राज्य है। डेलावेयर को तीन काउंटियों में विभाजित किया गया है जो कि किसी भी राज्य में काउंटियों की सबसे कम संख्या है। 16 वीं शताब्दी में यूरोपियों द्वारा इसके समुद्र तट की खोज बीन किये जाने से पहले, डेलावेयर में मूल अमेरिकियों के कई समूहों बसे हुए थे। डेलावेयर अमेरिकी क्रांति में भाग लेने वाले 13 कॉलोनियों में से एक था। 7 दिसंबर 1787 को, डेलावेयर संयुक्त राज्य अमेरिका के संविधान को स्वीकृति देने वाला पहला राज्य बन गया और तब से वह खुद को "पहला राज्य" के रूप में प्रचारित कर रहा है।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
रोड आइलैण्ड

अंगूठाकार|अमेरिका में स्थिति
**रोड आइलैंड** (), आधिकारिक तौर पर **स्टेट ऑफ़ रोड आइलैंड**, पूर्वोत्तर संयुक्त राज्य के न्यू इंग्लैंड क्षेत्र में एक राज्य है। रोड आइलैंड को कनेक्टिकट द्वारा पश्चिम में, मैसाचुसेट्स द्वारा उत्तर और पूर्व में और दाक्षिण में अटलांटिक महासागर ने घेर रखा है। 4 मई 1776 को रोड आइलैंड का उपनिवेश ब्रिटिश क्राउन के प्रति अपनी निष्ठा का त्याग करने वाला तेरह उपनिवेश में से पहला था। लेकिन वो 29 मई, 1790 पर संयुक्त राज्य संविधान को अपनाने वाला आखिरी राज्य था। 

रोड आइलैंड सभी पचास राज्यों में क्षेत्र में सबसे छोटा है। लेकिन वो आठवां सबसे कम आबादी वाला राज्य है और जनसंख्या घनत्व के मामले में उसका दूसरा स्थान आता है (न्यू जर्सी पहला है)। 2016 के अनुमान के मुताबिक राज्य की जनसंख्या 10,56,426 हैं। प्रॉविडेंस राज्य की राजधानी और सबसे बड़ा शहर है। 

## सन्दर्भ

श्रेणी:संयुक्त राज्य अमेरिका के राज्य
न्यू हैम्पशायर

thumbnail|अमेरिका में स्थिति

**न्यू हैम्पशायर** () पूर्वोत्तर संयुक्त राज्य के न्यू इंग्लैंड क्षेत्र में एक राज्य है। राज्य का नाम इंग्लैंड की काउंटी हैम्पशायर पर रखा गया है। यह दक्षिण में मैसाचुसेट्स द्वारा, पश्चिम में वरमॉण्ट, पूर्व में मेन और अटलांटिक महासागर और उत्तर में कनाडाई प्रांत क्यूबेक से सीमा रखता है। जनवरी 1776 में, यह ग्रेट ब्रिटेन के अधिकार से स्वतंत्र सरकार स्थापित करने वाली पहली कॉलोनी बना था। छह महीने बाद यह मूल 13 राज्यों में से एक बन गया जिसने संयुक्त राज्य अमेरिका की स्थापना की।

श्रेणी:संयुक्त राज्य अमेरिका के राज्य
मैरिलैण्ड

**मेरिलैंड** () संयुक्त राज्य अमेरिका का एक प्रान्त है।

श्रेणी:संयुक्त राज्य अमेरिका के राज्य
मिनेसोटा

thumbnail|अमेरिका में स्थिति
**मिनेसोटा** () संयुक्त राज्य के मध्यपश्चिमी और उत्तरी क्षेत्रों में स्थित राज्य है। मिनेसोटा को ११ मई १८५८ को ३२वें अमेरिकी राज्य के रूप में स्वीकार किया गया था। इस राज्य में झीलों की एक बड़ी संख्या है, और यह "१०,००० झीलों की भूमि" नारे द्वारा जाना जाता है। अमेरिका में मिनेसोटा क्षेत्र में १२वाँ सबसे बड़ा और २१वाँ सबसे अधिक आबादी वाला राज्य है। यूरोपीय लोगों के बसने तक मिनेसोटा में कई मूल अमेरिकी जातियाँ निवास करती थी।

मिनेसोटा के लगभग ६० प्रतिशत निवासी मिनियापोलिस-सेंट पॉल महानगरीय क्षेत्र में रहते हैं जो कि परिवहन, व्यापार, उद्योग, शिक्षा और सरकार का केंद्र है। राज्य के बाकी हिस्सों में पश्चिम में गहन कृषि के लिए दिया गया प्रेरी है और दक्षिणपूर्व में पतझड़ी जंगल शामिल है। १९वीं और २०वीं शताब्दी के दौरान, बड़ी संख्या में यूरोपीय निवासियों ने राज्य में प्रवेश किया, जो मुख्य रूप से स्कैंडिनेविया और जर्मनी से आए थे। मिनेसोटा का जीवन स्तर संयुक्त राज्य अमेरिका में सबसे ज्यादा है और वह देश में सबसे अधिक शिक्षित और धनी राज्यों में से एक है। २०१० की जनगणना के मुताबिक राज्य की जनसंख्या ५३,०३,९२५ है।

## सन्दर्भ

 

श्रेणी:संयुक्त राज्य अमेरिका के राज्य
विस्कॉन्सिन

अंगूठाकार|अमेरिका में
**विस्कॉन्सिन** () संयुक्त राज्य अमेरिका विशाल झीलों के इलाके में राज्य है। यह राज्य पश्चिम में मिनेसोटा से, दक्षिण-पश्चिम में आयोवा से, दक्षिण में इलिनॉय से, पूर्व में मिशिगन झील से, उत्तर पूर्व में मिशिगन से, और उत्तर में सुपीरियर झील से सीमा रखता है। विस्कॉन्सिन कुल क्षेत्रफल द्वारा 23वां सबसे बड़ा राज्य है और 20वां सबसे अधिक आबादी वाला है। 

विस्कॉन्सिन क्षेत्र अमेरिकी क्रांतिकारी युद्ध के बाद 1783 में संयुक्त राज्य का भाग बन गया। बढ़ती आबादी ने विस्कॉन्सिन को 29 मई, 1848 में 30वें राज्य के रूप में राज्य का दर्जा हासिल करने की अनुमति दी। 2016 के अनुमान अनुसार राज्य की जनसंख्या 57,78,708 है। लगभग 80% जनता ईसाई धर्म को मानती है। 

श्रेणी:संयुक्त राज्य अमेरिका के राज्य
साउथ कैरोलीना

अंगूठाकार|नक्शे में स्थिति
**साउथ कैरोलीना** () संयुक्त राज्य अमेरिका का दक्षिण-पूर्वी क्षेत्र में राज्य है। राज्य के उत्तर में नॉर्थ कैरोलीना, दक्षिण और पश्चिम में जॉर्जिया और पूर्व में अटलांटिक महासागर है। 18वीं शताब्दी में साउथ कैरोलिना (नॉर्थ कैरोलिना के साथ मिलकर) कैरोलिना नाम के उपनिवेश का हिस्सा था जो मूल तेरह उपनिवेश में से एक था। 1861 में अमेरिकी गृहयुद्ध के समय राज्य परिसंघीय राज्य अमेरिका में जाने वाला पहला राज्य बना था।

सभी 50 राज्यों में साउथ कैरोलिना का क्षेत्र के मामले में 40वां स्थान है। 2016 के अनुमान के मुताबिक राज्य की जनसंख्या 49,61,119 हैं जिससे उसका स्थान सभी राज्यों में 23वां हुआ। अंग्रेजी अधिकारिक भाषा है। निक्की हेली अमेरिका के साउथ कैरोलीना प्रांत की जनवरी 2011 से जनवरी 2017 तक गवर्नर थी। उन्होने भारतीय मूल की दूसरी अमेरिकी गवर्नर और पहली महिला गवर्नर होने का गौरव हासिल किया है। हेली सिख माता-पिता की बेटी हैं जिनके पूर्वज अमृतसर से आकर यहां बस गए थे।

## सन्दर्भ

श्रेणी:संयुक्त राज्य अमेरिका के राज्य
टेनेसी

thumbnail|मानचित्र में
**टेनेसी** संयुक्त राज्य अमेरिका में स्थित एक राज्य है। टेनेसी के उत्तर में केंटकी और वर्जीनिया, पूर्व में नॉर्थ कैरोलीना, दक्षिण में जॉर्जिया, अलबामा, और मिसिसिपी और पश्चिम में अर्कांसस और मिसौरी है। 2016 के अनुमान के अनुसार, इसकी 66,51,194 की आबादी है। टेनेसी अमेरिका में सबसे तेजी से बढ़ रहा 14 वा राज्य है और जनसंख्या की 17 वीं रैंक पर है। वह स्थान है कुल भूमि क्षेत्र में 36 पर आता हैं। 1796 में यह 16 वे राज्य की तौर पर संघ में शामिल हो गया। 626,144 की 2008 में गिनी गयी आबादी के साथ नैशविले मेट्रोपोलिटन एरिया व राज्य कि राजधानी है। राज्य के सबसे ज्यादा 1,521,437 लोगों के साथ इसका सबसे बड़ा शहर है मेम्फिस है।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
इण्डियाना

thumb|200px|इंडियाना की संयुक्त राज्यों में स्थिति

**इण्डियाना** ) संयुक्त राज्य अमेरिका में शामिल किया गया १९वा राज्य है। 11 दिसंबर, 1816 को इंडियाना को अमेरिकी राज्य के रूप में संयुक्त राज्य में भर्ती किया गया था। यह विशाल झील इलाके में है व इसकी आबादी 66 लाख 33 हजार है। यह अपनी आबादी के अनुसार देश में १६वे स्थान पे आता है व आबादी के अनुसार भूमि उपयोग में १७वे. यह राज्य भूमि के अनुसार देश में ३८वे स्थान पर है। इसकी राजधानी व सबसे बड़ा शहर इंडियानापोलिस है।

राज्य का नाम का अर्थ "इंडियनों की भूमि" है। इंडियाना एक विविधता वाला राज्य है। यहाँ पर एक प्रमुख शहर के अलावा कई अन्य नगर, छोटे शहर व उधोगिक शहर है। यह संयुक्त राज्यों में अपने खेल प्रतिभाओ व होने वाले आयोजनों के लिए जाना जाता है। इस राज्य के नागरिकों को हूसिएर्स कहा जाता है। इस राज्य का नाम मना जाता है कि सन १७६८ में रही इंडियाना जमीन कम्पनी का भी था।

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
*
कॅण्टकी

thumbnail|अमेरिका में स्थिति
**कॅण्टकी**, आधिकारिक तौर पर **कॅण्टकी राष्ट्रमंडल**, संयुक्त राज्य के पूर्वी दक्षिण-मध्य क्षेत्र में स्थित एक राज्य है। कॅण्टकी चार अमेरिकी राज्यों में से एक है जिसे राष्ट्रमंडल के रूप में गठित किया गया है (दूसरे वर्जीनिया, पेंसिल्वेनिया और मैसाचुसेट्स है)। मूल रूप से कॅण्टकी वर्जीनिया का हिस्सा था। 1792 में इसे 15वें राज्य के रूप में संघ में शामिल किया गया। कॅण्टकी अमेरिका का क्षेत्र में 37वां और आबादी में 26वां सबसे सबसे बड़ा राज्य है। 

2016 में कॅण्टकी की जनसंख्या 44,36,974 अनुमानित की गई है। अंग्रेज़ी अधिकारिक भाषा है जिसे 96% निवासी मातृभाषा के रूप में बोलते हैं। लगभग आधी जनता अपने को नास्तिक मानती हैं, 42% प्रोटेस्टैंट और 8% कैथोलिक। फ़्रैंकफ़ोर्ट राजधानी है। 2010 में इसका सकल राज्य उत्पाद 163.3 अरब डॉलर था, जिससे इसका देश में 28वां स्थान रहा। इसकी प्रति व्यक्ति व्यक्तिगत आय 28,513 अमेरिकी डॉलर थी, जो इसे देश में 43वां स्थान देती है। 2014 में, कॅण्टकी को यू.एस में रहने के लिये सबसे सस्ता राज्य पाया गया। 

## सन्दर्भ

## बाहरी कड़ियाँ

श्रेणी:संयुक्त राज्य अमेरिका के राज्य
श्रेणी:केन्टकी